
Legende și teorii 


Privitorul obiectiv al frământărilor interioare din: Romănia între- 
gită, urmărind zilnic procesul de îuchegare al noului stat e dator să 
constate cu oare care mulțumire că opera alipirii progresează şi păr- 
üle alcătuitoare încep să-și vădească tot mai mult contopirea lor. Ori 
cât-de multe mizerii roiesc împrejurul nostru, ori-câte pecingini de 
veacuri poartă încă pe trupul său, românismul, reintegrat în hotarele 
lui normale, face să-i circule dela un capăt la altul energiile desțele- 
nite și deodată cu reînvierea solului național svâcnesc din toate colţu- 
rile valuri proaspete de sevă fecundă. Ca într'o adiere binecuvântată 
de primăvară puterile noastre de viaţă renasc și biruind diverse obsta- 
cole se ridică totuş triumfătoare, lăsând în urmă un spor de sănătate 
în organismul descătușat. , 

Lupta de consolidare lăuntrică dela noi suportă în ori-ce moment 
comparația cu procesul similar din vecini şi balanța înclină în favoarea 
noastră. Nici unul din statele moștenitoare ale monarchiei austro-un- 
gare n'a isbutit să-și accentuieze 'mai grabnic coheziunea sufletească 
şi să înlăture dela început ori-ce veleităţi centrifugale, susținând dea- 
lungul acestor ani tulburi un unison de simţire, cum am reușit noi. 
Astăzi când ideia iugoslavă se sbate subt presiunea agitaţiilor separa- 
tiste şi în republica ceho-slovacă se menţine încă o dualitate stridentă 
uneori a elementului stăpânitor, România, ori-cât de supusă unui lung 
Eoee de lipsuri pe urma războiului, traversând violente crize sociale 
şi economice pricinuite de radicale transformări, îşi afirmă cu-o putere 


crescândă unitatea politică și nu are de înregistrat pe teritoriul ei nici 


un curent de desagregare. 
Firește, această închegare mai repede își are explicaţiile ei. 
Criteriul de căpetenie e în faptul că existența noastră de stat a 
înglobat în sine, lăsând la o parte minorități etnice infime ca număr, 
un unic neam, strâns de veacuri întrun singur mănunchiu, fără dife- 
rențiări tulburătoare. Masele poporale de pe întreagă întinderea ţării 

trăiesc aici din vremi imemoriale în aceiași alvie sufletească, care s'a 
păstrat în adâncimile ei subt toate stăpânirile străine, fără a crea o 
diversitate de aspirații. Clasele suprapuse, ori-cât de îmbibate de otrava 
dominațiilor vremelnice, sunt disparente la noi şi de-aceia subordonarea 
lor la instinctele mulțimii a intervenit din primele zile printrun impuls 
logic de autoconservare. 

Supuşi deci îndrumărilor de jos care porneau din unitatea orga- 
nică a neamului, noi am putut începe cu-o oră mai curând lichidarea 
trecutului. Toate resturile intluințelor sufletești lăsate de regimuri vit- 
_rige, atâtea şi atâtea moşteniri impure care 'stăruiau la suprafață, au 
început să se înlăture din cale, deschizând drumul larg pentru opera 
de înfrățire a milioanelor revenite la matca lor. Mişcarea aceasta na = 
fost greu de realizat aici, fiindcă paralel cu formidabila presiune a 
maselor conștiente spre-o distrugere a vechilor hotare, așa zisa socie- 
tate diriguitoare wa fost în stare să-și impuie nicăiri în mod mai în- 
grijitor pecetea fatală a stigmatului străin. 

Procesul de nivelare se desfăşură deci pe toată linia şi merg 
înainte, contururile mozaicului de ieri se topesc în marele tot, făr 
sguduiri inoportune şi fără nici o primejdie. 


$ 

Lichidarea trecutului sa manifestat mai întâi fără îndoială pe te- 
renul politic. 

Formațiunile regionale care erau expresiunea stărilor de odini- 
oară, devenind apariții anahronice au trebuit să dispară şi pe ruinele 
lor s'au înjghebat grupări inspirate de curente ale solului integral. Par- 
tidele politice sau conducătorii lor care mau înțeles această lege impla- 
cabilă a adaptării la împrejurările schimbate sau cufundat tot mai 
mult în umbră și după ce în mod inofensiv sau mai agitat subt ochii 
noștri ca proiecțiuni postume din apuse vremuri, au căzut în de- 
suetudine. i 

Ardealul, asemeni celorlalte provincii, nu sa putut sustrage nici 
el dela această evoluţie normală. Masele noastre, poate cele mai con- 
ştiente ca sentiment naţional, au accelerat tendinţa de-a se smulge 
din mrejile trecutului ostil nouă și de-a se atașa energiilor de pe toată 
întinderea țării. Ori-ce sforţare de-a stăvili această deslănțuire de do- 
rinţi aici a fost zadarnică, ori-cât sar fi găsit încă pe-alocurea ele- 
mente din cărturărimea atinsă de străinism care nu voiau să treacă cu 
una cu două pragul unui meschin egoism local. Întârzierea n'a fost 
cu putință. Barierele sau sfărmat dintr'odată şi deasupra târguielilor 
celor puţini, braţele mulțimii s'au întins frenetic spre contopirea desă-" 
vârșşită. Dovadă e biruinţa elementară a unirii fără condițiuni la adu- 
narea dela Alba-lulia, unde în surdină s'au auzit marăituri regionaliste 
şi dovadă cu doi ani mai târziu, măturarea Consiliului dirigent ca un 
postulat hotărâtor de axiomă populară. 

Povestea tristă, tragicul, dacă vreţi, al așa numitului partid na- 
țional de-aci, consistă tocmai în faptul că o seamă din îndrumătorii 

lui, prea depărtaţi de palpitările sufleteşti ale mediului şi prea încer- 
cuiţi în patrimoniul lor de ieri, n'au fost în stare să urmărească mul- 
țimea noastră în procesul ei de conștiință. Ei au ținut morțiș la tre- 
cutul care se lichida și prin lipsă de supleță intelectuală sau prin 
inerție de gândire au clădit pe-acest capital mort, nedându-și seama 
că astfel contribue singuri la propria lor lichidare. Realitatea e că fără 
temei subt picioare bravii avocaţi dela Cluj au rămas oare-cum în 
vânt, nici un dram de muncă constructivă nu s'adesfăcut din tabăra 
lor ca să întărească noua configuraţie de stat, și astăzi mulţimea mult 
mai avansată decât dânşii în materie de oportunitate politică face gol 
în jurul lor şi nu le mai primește povaţa. 

Acesta este adevărul: partidul național căzut în descompunere, 

7 făcând parte din bagajul trecutului care se dă la o parte, e în plină 
evaporare și ziua care va inaugura pe seama lui o nouă periodă de 
opoziție pe urma căderii actualului guvern va fi prima zi de funerarii 
publice, evidente pentru toată lumea. 

Astfel stând lucrurile, încercarea de-a reînvia legenda prăbușită 
ja el acasă și de-a o acredita întro lume care nu-l cunoaște, echiva- 
lează cu gesturile iluzioniste ale tuturor falsificărilor interesate. Situ- 
ația e în adevăr glumeață: mortul de-acasă e trâmbiţat prin vecini ca 
sănătos tun şi faima lui e purtată într'o nouă zonă de operații spre 
edificarea complectă a deaproapelui. Cetim, deci, că foştii membrii ai 
Consiliului dirigent, după-ce și-au împuşcat toate cartuşele aci, după- 
ce ani de zile ne-au vorbit de congresul lor dela Alba-Iulia, ca de-o 
ameninţare catastrofală, astăzi se organizează la Botoşani și că părin- 
tele Man, ascetul dela 'Ghena, își plimbă la Buftea puţin canonica lui 
tânguire. Cu alte cuvinte evaporarea din Ardeal e trecută la Bucureşti 
ca o marfă solidă și căutată de toți.. 

Legedele însă, vai, se destramă Chiar şi când antreprenori de 
"baştină ca d. Honigman plus ceilalți rozenthali le pun la bătaie.. 
Graţie acestor făcători se opinie publică în biata ţară românească, 
cetăţenii de pe calea Victoriei tot mai cred încă în Ardealul. reprezen- 
tat de șefii comitetului de-o sută şi lăudabilele lor îngrijorări se ma- 
nifestă de câte ori vine vorba de grandilocvenţele lansate de către 
oaspeţii cei mai recenți ai politicei noastre la sala „Dacia“ . 

Nu-i nimic. 

Ardealul se însărcineasă să desmintă el la momentul oportun 
legenda multiplicată de meșteșugul scribilor Dali sfâşiind vălul ei 
și lăsând să se vadă adevărul reconfortant. . 


* K 
x 

i Alături însă de basmul Ardealului confundat cu partidul național, 
mi-a fost dat să întâlnesc în vechiul Regat o indulgență exagerată 
pentru toate greșelile politice de-aici, împărtășită uneori de către oa- 
meni care-şi dau bine seama că pensionarii Alba-luliei, nu Sunt nici 
salvatorii de ieri ai neamului, nici conducătorii lui de mâine... 

Cu toate aceste o deplasată bunătate îi urmăreşte necontenit şi 

adese ni se întâmplă că binevoitoare mustrări ajung până la noi care 
ne-am luat sarcina ingrată de-a rosti adevărul întreg. De ce credeţi,— 
cam așa ni se impută, —că trebuie să loviți cu-o așa de mare severi- 
tate actele unor oameni, care ori cât de nepricepuţi și greșiţi, în de- 
finitiv sunt atașați - ideii de stat român și nu au în mintea lor ispite 
de ruptură, ca "Radici dela Agram bunăoară, sau lozince autonomiste 
ca popa Hlinka al Slovacilor? Trebuie tratați deci cu mănuși și gre- 
șurile lor trecute cu vederea, casă nu ni-i înstrăinăm de tot și să-i păs- 
trăm ca generație de tranziţie pentru ziua de mâine... 

Acest gen de blândeță evanghelică îşi ridică accentele duioase 
în fața noastră de câte ori, cei care suntem -aici pe arena de luptă, 
răscolim multele atitudini vinovate pe urma cărora se compromit in- 
teresele țării. Criticii care sunt departe de vârtejul nostru, judecând cu 
daltonismul distauței își pot permite luxul să fie mărinimoși, fiindcă 
nu se împiedecă la tot pasul de rămășițe insuportabile și nu văd dâra 
de mulțumire a. străinilor recalcitranţi la năzuințele noastre. De-aceia 
unda dulcegăriei sentimentale se menține, stârnind sincere reproșuri la 
adresa noastră. 

Zilele. aceste în sfârșit, o revistă- din Bucureşti îmi aduce și teo- 
ria îndulgenții, înseilată de pana unui distins publicist. D. A. Corteanu, 
în „Revista vremii“, vorbind de partidul național, concretizează în fraze 
bine simțite această creștinească iertare, mulțumindu-se cu foarte puțin 
din partea fruntașilor dela Cluj. După d- -sa, partidului naţional „nu î 
se poate cere mai mult decât atașament la ideia unirii, devotament 
către Coroană și respectul legilor țării. Acest soi de ardeleni sunt 
în concepția blândului analist un fel de statiști pur decorativi care 
„trebuie să guverneze cu toate partidele, atâta “timp cât va trăi actuala 
generație care-a făcut unrea și trebuie să împodobească ori-ce guvern 
român ori-care ar fi slăbiciunile și lipsurile lor“... Urmând deci exce-» 
sul de însufleţire al cunoscutului scriitor politic, "Ardealul trebuie să 
renunțe încă douăzeci-treizeci de ani la ori-ce principiu al selecțiu- 
nii în viaţa politică și ca o mare moartă, copleşit pur și simplu de 
bucuria sentimentală a unirii, să aștepte generația viitoare, pentru-că 
cei de astăzi, sunt „persoane sacro-sancte, în ei nu trebuie să căutăm 
și să sfimăm pregătirea şi talentul“... 

Nu mai reproduc simpaticele acorduri din rapsodia destul de 
curentă la București. Din ele se vede în deajuns că autorul magnanim 
e dispus să învestească' cu-o imunitate specială, obişnuită până astăzi 
numai pentru minori și infirmi, pe dnii Vaida-Maniu și tovarășii lor. 
Rezonul superior, în puterea căruia se lasă răpit de această lărgime 
de spirit este ideia, că turbulenții noștri adversari sunt în fond oameni 
cu un perfect simț al proporţiilor şi că „trebuie să fim convinși, că > 
dacă li s'ar pune sarcini prea grele. pe spinare şi li sar cere să dea! 
ceia-ce nu pot da și n'au învăţat, ei singuri s'ar lepăda de sarcină, 
dar s'ar păstra decorul“... 

Entusiastul apologet al partidului național e întro profundă e- 
roare de analiză care-i sdruncină din temelii toată construcția logică: 
apetitul acestor domni e mult mai mare. Dacă nam avea la activul 

lor decât învățămintele guvernului Vaida și ne-ar fi de ajuns, ca să 
descifrăm până unde li se împing poftele intempestive pe care fara 
le-ar plăti aşa scump ! Noi cei de-aici, cunoscători mai în detaliu ai 
situaţiei, îndrăznim să spunem că deodată cu libertatea se deslănţuiesc 
revărsări de dorinți nesăbuite, a căror stăvilire e un act prudent de 
economie naţională... 

La: o parte deci cu indulgenţa și cu sacrosanctul Tabu, acest pa- 
ravan ipocrit al neputinții şi banalității. Lăsaţi, paralel cu libera cir- 
culare a energiilor, să se claseze valorile în mod normal şi nu-i fa- 
ceți Ardealului răul serviciu de-a-l crede politicește minor, fiindcă o 
seamă din mandarinii lui au căzut la examen. Acest colț de țară, cu 
energiile lui îşi cere pe drept un rol politic activ și dincolo de gre- 
șelile nepricepuţilor poate veni cu-o contribuție palpabilă în echili- 
brul actual de forțe al Rom_niei unite... 


* 
* * 


Deasupra tuturor legendelor și teoriilor se ridică biruitor adevă- 
rul că neamul nostru desfăcându-se cu paşi siguri dintro amorțire de 
veacuri în prima perioadă a libertăţii se găsește în plină lichidare a 
trecutului şi trimite pe câmpul de luptă puteri proaspete care-l înar- 
mează pentru ziua de mâine. 

La această întâlnire Ardealul e prezent, nu cu decorul de car- 
ton al unor răsuflate celebrități provinciale, ci cu valorile lui reale 
care ies tot mai mult a iveală şi-şi cer cuvântul lor. 


OCTAVIAN GOGA 

Ameaz 


Stă tăcuta ulicioară 
Adumbrită de salcâm, 
lar în colo se coboară 
Ca pe celălalt tărâm... 
Par'că simţi fiori de teamă 
Să te uiţi... să nu te pierzi... 
— Veseli par'că te tot chiamă 
De departe munții verzi... 


De din vale văd că vine 
O copilă dinspre râu, 
Două doniţi pline-piine 
Parc'o frânge dela brâu 
Şi se perde ca o boare 
In căldura de ameaz... 
O pisică stă la soare 
Tolănită pe-un pârleaz... 


In căldura învăpăiată 
Bolovanii parcă ard... 
$i mai văd o albă pată: 
Un copil sărind un gard... 
Raze prind să scânteieze 
Coborând pe-aprinse punți, ` 
Vin să binecuvinteze 
Pacea satului din munți... 


Pe tăcuta ulicioară 
lată, crește 'n fața mea 
O nălucă neagră-cioară... 
Şi-i călare... și pe șea. 
Are-o pată albă... mare T 
Cum răsare din adânc... 
He!.. E popa... Şi-i călare, 
Şi-are-o gâscă pe oblânc!, 


ES 


ZAHARIA BÂRSAN 

Şcolile medii 


Wn prieten din vechiul Regat mă întâmpină întro zi cu întreba- 
vea: — Citesc că aveţi o sumedenie de școli medii, şi nu mă pot dumiri 
asupra rostului acestui tip de școală. Prietenul meu avea toată drep- - 
tatea. A trebuit să întâmpinăm această nedumerire față de rostul 
şcolilor medii și când cercam să le încadrăm în sistemul școlar al 

omâniei întregite şi citiam chiar de pe fața organelor competente 
școlare o bănuială de regionalism pronunțat, când era vorba să le dăm 
acestor școli locul ce și-l reclamă în învățământ. 

Mai mare mi-a fost surprinderea însă, când la congresul profe- 
sorilor secundari care s'a ținut în vara anului 1922 în Cluj, au venit 
Chiar profesorii școlilor civile și au cerut prin delegaţi, ca acest tip de 
şcoală să fie suprimat, iar în locul lor să se introducă sistemul şcolii 
secundare inferioare — precum este în vechiul Regat. 

Va să zică un tip de școală, pe care toată lumea îl condamnă, 
ca necorăspunzător, și incapabil în sistemul școlar român. Un fel de 
specialitate ardelenească, recte ungaro-austriacă, care astăzi trebue să 
dispară. Căci, — spug cei mulți, — dacă e vorba de învățământul 
suprapus învățământulti primar, acela sau e școala secundară, care dă 
cultura generală și pregăteşte tineretul pentru învățământul superior, 
Sau sunt şcolile de specialitate, cari pregătesc viitori ofițeri, preoți, 
învățători, comercianți, industriași şi alții. Dacă şcoala civilă e o 
Şcoală de cultură generală, de ce nu ar putea să-și şteargă denumirea 
depe frontispiciu, şi să treacă în seria școlilor secundare, cari fac a- 
celas lucru? 

Dacâ e școală profesională e nevoe să fie organizată ca atare, 
ca să poată corespunde menirei.,. 

Cei ce rezonează astfel au toată dreptatea. Un lucru uită însă. 
Gruparea și clasificarea tipurilor de școli, cari există astăzi întrun stat 
nu sunt rezultatele unor discuţii academice, ci au răsărit pe urma u- 
nor necesități publice, cari cereau ca anumite curente să fie canalisate 
prin școală. Ce ar putea reprezenta școale întrun stat, dacă nu ar fi 
pusă de cu vreme în serviciul aspirațiunilor naţionale, sociale şi eco- 
nomice ale țării, ca astfel să se garanteze o desvoltare normală și un 
progres dorit de societate? 

Dacă în Transilvania există școli civile, înseamnă că organismul 
societății de aici a reclamat înființarea acestor şcoli. 

Că în vechiul Regat aceste şcoli wau putut exista, iar înfiinţarea 
lor nu a fost sprijinită de societate, e- semn că acolo societatea a a- 
vut la baza desvoltării sale sau alte orientări, cari mau ținut să pună 
în serviciul străduinţelor lor o școală specială ca mijloc 'de educațiune 
inaugurată de ea, sau că. este întrun astfel de progres, care cere mai 
mult decât aceea ce poate să ofere o şcoală civilă. 

Intradevăr este lucru Ciudat. In vreme ce în vechiul Regat se 
experimenta un fel de tip de „școală civilă“, dincoace statul, confesi- 
unile, comunele, se întreceau aducând fiecare jertfe materiale uriaşe, 
ca să ridice în fiecare orăşel, măcar câte o şcoală civilă. 

Din lupta aceasta ne-am luat și noi Românii de dincoace partea 
noastră, și școala civilă a Asociaţiunei din Sibiiu era o podoabă a noas- 
tră, iar pe urmă au răsărit școli civile de fete în toate centrele noastre 
culturale, ca în Blaj, Beiuș, Arad, toate fiind arhipopulate. 

Cum se explică acest fenomen şi unde este a se căuta greșala? 
La noi cei de dincoace, cari le-am introdus, le-am găsit rostul și am 
fost convinşi că servesc o cauză, sau dincolo în vechiul Regat, unde : 
nu li sa simţit nici când necesitatea? 

Să cercetăm puţin organizaţia şi rostul acestor școli, pentru adă- 
postirea cărora s'au ridicat dincoace adevărate palate școlare și au 
fost decenii dearândul fala sistemului școlar a regimului apus. 

Școlile civile sunt școlile burgheziei înstărite şi dornice de a-și 
imprima pecetea mentalității sale pe evoluția societăţii. 

Nu mă voi referi la istorie, ca să dovedesc, că întreaga întocmire 
socială de astăzi a isvorât din această doctrină burgheză, care îndată 
ce a ajuns la bunăstare și înflorire a ştiut să-și inspire spiritul ei 
practic asupra întregei societăţi. Mă refer numai la mentalitatea bur- 
gheziei de astăzi, care în fond nu desminte pe cea veche. Burghezii 
așteaptă dela școală, ca băeţii să primească o instrucție și educaţie 
potrivită, ca să-și poată ţine locul ca oameni culți în societate. 

Ei, pe această cultură generală își pot clădi specializarea lor 
la industrie, comerț sau alte cariere practice, cari le au în perspectivă. 

Specializarea se face pe duble căi. Sau continuă cu studiile în 
vre-o şcoală superioară de comerț și industrie sau trece după absol- 
virea claselor civile în atelierul sau prăvălia tatălui său. 

In orice caz noţiunile de cultură generală, pe care îi le dă școala 
civilă servesc ca băiatul de meseriaş sau comerciant să-și menţină 
poziția în societate, având cunoștințele necesare asupra mişcărilor cul- 
turale și sociale, de cari se preocupă omenirea. 

lată deci rostul şcolilor civile. 

E o şcoală specială, menită să dea generaţiilor tinere noţiunile | 
de cultură generală, lipsite de clasicismul inoportun pentru un om de ca- 
rieră practică. 

Dar burghezia mai urmăria un scop prin aceste școli. Să nu dee 
băieţilor aripi, ca să prefere mai mult cariera de funcționar, de angajat 
cu plată fixă, decât atelierul sau prăvălia. 

Ținea ta averea şi bunăstarea pe care o lasă de moștenire ur- 
maşilor să revină intactă, iar fiul să continue munca din atelier sau. 
prăvălie, adăogând la ceeace a primit, alte averi, alte bogății. Așa au 
rămas orașele în posesiunea unor generaţii de oameni, cari au știut 
să-şi țină situaţiile și să-și transmită bogăţiile dela tată la fiu, fără 
teamă de vre-o concurență din afară. 

Cât ne priveşte pe noi Românii de aici școlile civile de băieți 
au avut prea puțină însemnătate pentru noi. Pentru copii noștri aceste 
școli au fost adese refugiul celor mai puțin talentați, ca după patru 
ani de şcoală civilă să treacă la o școală normală, de unde să iasă în- 
vățător cu salar fix și situație funcționărească binestabilită. 

Cu atât mai multă însemnătate au avut însă aceste şcoli pentru 
fete. In punctul acesta am fost şi noi burghezi, ca și orășenii. „Preoţii, 
învățătorii, fruntașii noștri își trimiteau fetiţele la școli civile, de 
unde după patru “ani treceau sau la o școală normală sau în şcoala 
de gospodărie a mamei sau bunicei, unde învățau întreg meșteșugul 
de a fi bune gospodine, harnice, cruțătoare și modeste iar după ter- 
minarea cursului „şcoalei de menaj“ și al cursului de „croitorie cas- 
nică“, această educaţie dublă era terminată şi aștepta ca vieața să 
completeze, ceeace experienţa încă nu ridicase la suprafață. 


Şcoaia civilă era pentru fetele noastre şcoală de cultură gene- 
rală, de educație socială. Cariera juca în acest soiu de educaţiune un 
rol cu totul neînsemnat. Ceeace ar fi venit pe urma carierii, o suplinea 
preoteasa, dăscălița, notareșița din munca ei, sau, aplicată cu pricepere 
la lucrarea grădinei, în mersul gospodăriei ajuta ca în casele noastre 
modeste să fie de toate din belşug. Salarul redus completat cu ve- 
nitele multiple ale moșioarei părintești făcea ca preotul să-şi poată 
crește cu uşurinţă copiii la școală, rămânând totdeauna moştenirea 
dela părinți un razim sigur la bătrânețe și un sprijin neîndoios pentru 
familie în caz de nefericire. 

Astăzi sa schimbat lumea. Toți privesc la cariere, la visteria 
statului. Fetele gospodine de eri sunt azi funcționare sau dactilograte, 
iar averile părintești se vând și se spulberă în schimbul unei garni- 
turi mai moderne de salon. 

Școlile varsă legiuni de funcționari. Bărbatul la oficiu, femea 
la şcoală, casa condusă de bucătărese necontrolabile, copii crescuți 
de servițorime, iată tabloul viitorului. Legiunea liceelor de fete, cari 
Sau deschis cu rost, fără rost în toate colțurile țării, ne pun în față 
mai triste perspective de proletariat intelectual femenin. 

In fața curentului școlar de astăzi ce mai caută școala civilă, 
menită să îndrume generaţiile pe cariere practice, să încurajeze iniția- 
tive private și”să creeze o clasă de mijloc cultă şi capabilă a cuceri 
și menţine pozițiile pe cari i-le ofere situaţia? E un anacronism în 
calea noastră spre propășire. Deci să-le dărâmăm... 

Dacă o asemenea propăşire ne-ar putea mulțumi. 


OCTA VIAN PRIE 

Surdul 


— Eu, — zice vecinul meu Iftimie, — de multişor acù nu prea 
aud bine cu urechea stângă, — și de câtă-va vreme bag de seamă că 
a început să se ia după pilda proastă a suratei sale și cea dreaptă; 
tot mai puţin pricep din convorbirile prietenilor, la cari iau parte, — 
şi lucru ciudat, dobândesc cu vremea o părere tot mai bună despre 
spiritul şi inteligența lor. De sigur, când mo să-i mai aud de loc, o 
să-mi apară ca nişte adevărate genii. l . 

Nu eu, ci ei au fost aceia cari au observat cei dintâi, slăbirea 

„aceasta. a unuia din cele cinci simțuri cu cari mă găsesc, ca orice 
muritor, în contact cu lumea din afară. Eu, cine ştie când aș fi ajuns. 
să bag de seamă lucrul, dacă întruna din zile maş fi auzit pe un 
prieten d'ăștia recomandându- mă la un protector comun al nostru: 
„Il est sourd comme un pot“, — pe franțuzește, ca să-l pricep şi mai 
puțin; adică: „e surd ca o oală“ — (se vede că la francezi din câte 
lucruri au urechi pe lumea asta, oala e cea mai surdă; ungurii, pro- 
babil, vor fi zicând: „e surd ca o pereche de cizme“, — englezii: „e 
surd ca un ac de cusut“ (urechile acului !) — şașa mai departe. Dar 
o să mă întrebi: — Cum ai zis? ai auzit aceasta ?... — Da, am auzit, 
fiindcă prietenul, din nebăgare de seamă, uitase că vorbea "din partea 
urechei mele cele sănătoase. 

Eu mam făcut că nu aud, — și de atunci am cunoscut să pre- 
țuiesc acest mare avantaj al reputației de a fi surd, că poţi ori-când 
să-ți iei aerul de a nu fi auzit ori şi ce îți convine mai bine să ig- 
norezi. Dar de atunci am şi luat cunoștință sigură și definitivă desprë 
cusurul ce pusese stăpânire pe unul din simțurile mele. 

Mi-a și folosit, de multe ori nu e vorba, de atunci, această cu- 
noștiință. Mai ales seara, când după culcare nevasta, ca de obiceiu, . 
face resumatul experienţelor de peste zi, ca să mă poată scoate vino- 
vat de toate cele ce nu i-au eşit după aşteptare sau după socoteală, 
Inainte vreme, mai răspundeam și eu câte una-alta, și se mai înveni- 

mau lucrurile. Acuma, mă culc pe urechza cea bună, și — pace. Aud 
numai un fel de sporovoială și mă cuprinde o mare mulțumire când 
mă gândesc că n'am să fiu ispitit să răspund nimica. 

Totuşi un lucru mă pune pe gânduri și acesta este că surzenia 
este unul dintre acele puține cusururi omeneşti, de care lumea râde. 
Cred că aceasta e și explicația faptului, de mult timp observat, că 
orbii, de pildă, păstrează mai mult din voiciunea dispoziției lor sufleteşti 
decât surzii, cari de obiceiu sunt veșnic ursuzi și mohorâţi. . 

Un orb, dacă bâjbâind, se împedică, e obiectul compătimirii tu- 
turor, chiar dacă nu-și face nici un rău, — pe când un surd, care a 
stat mai mult timp întrun crec de cunoscuţi și a ascultat (vorba vine) 
câteva istorii de tot felul, sapucă și el să povestească, , drept ceva 
nou, — „stai să vă spun şi eu una“ ! tocmai ultimă anecdotă de care 
d'abia s'a isprăvit a se râde, — ce figură tace ?... E un moment co- 
mic, fără nici o îndoială. 

De un orb, de un șchiop, nu se face haz, pe când surdul este 
subiect şi isvor de literatură umoristică. Efectele caraghioase cari 
se pot trage din răspunsurile alandala pe cari le dau, sau le-ar putea 
da, surzii cu multele gui-pro-quo-uri rezultate din asemănări aproxi- 
mative de sunete, de câți vodeviliști mau fost exploatate? Alexandri 
al nostru wa lăsat nici el nefolosită această resursă de comedie 
ușoară. 

Literatura populară nu este mai simpatică, mai miloasă, față de 
meteahn a aceasta. Pentru alte defecte trupeşti mai are și mizericordie 
— pentru surzenie nu are de cât batjocură. 

— Bună ziua, babă, 

— Castraveţi dragă, — 

Și alte persiflări de acestea se întâlnesc foarte des în producțiile 
satirice populare. 

Povestea vorbii: Un surd, păzind caprele, a adormit la umbră: 
când sa trezit, caprele nicăiri, Pleacă să le caute. Dă peste un plu- 
gar, împletind la un gard, și-l întreabă. Ăsta, tot surd, nu pricepe, ci 
răspunde: — „la mai am până colea“, — și arată în direcția gar- 
dului. Cel cu caprele pleacă în cătrău îi arătase și se întâmplă de le 
găsește. Se întoarce și acuma drept mulțumire, vrea să facă dar pluga- 
rului un tap Aut adică cu cornul frânt. Plugarul crede că-l învinovă- 
teşte pe el: „Nu l-am frânt eu, — nici nu l-am văzut în ochi“ 

— „Ba să-l primeşti pe ăsta, că wo să-ți dau altul cu coarnele sănă- 
toase“... Trece o fată p'acolo. Cei doi o chiamă să le fie judecător. 
Fiecare vorbind și arătând spre dânsul, fata le răspunde: — „Eu vă 
iau pe oricare, mi-e tot una“... Fata adică sa întâmplat tot surdă, şi 
credea că fiecare din ei o cere "de nevastă. — lată şi un popă călare. 
II opresc și pe acesta să-i AA Popa descalecă şi răspunde : — 
„Dacă-i al vostru calul, luați-l, eu îl găsii păscând pi'aici și crezui să 
mă ducă mai degrabă până colea în sat“. .. Merg cu toţi la zapciu.. 

Ai ghicit că şi zapciul era surd. Ce judecată o mai fi făcut, s'o 
lăsăm, că prea s'a nimerit orgie de surzenie. 

Chiar în locuţiunea: „E mândru de-o ureche“ sau: „e fudul de-o 

ureche“, poporul e tot ironic. Cei mândri, cei fuduii, se fac uneori că 
nu aud ce li se spune... Aci însă este şi o observaţie care face cinste 
pătrunderii psihologice populare. 

O să recunoști că, încele din urmă, glumele cari se fac pe soco- 
reala surzilor sunt cam uniforme, — pe lângă că nu cer prea multă. 
cheltuială de imaginaţie. Una pe care am cetit-o de nenumărate ori, 
atribuită tuturor personagiilor istorice din cele trei evuri și cinci con- 
tinente, e şi aceasta că, la întâlnirea pentru întâia oară a două persoane, 
se spune fiecăreia din ele despre cealaltă că e surdă; atunci conver- 
sația se ține pe un ton ridicat, care face hazul şi deliciile celor inițiați. 
Gluma s'a făcut pentru distracţia lui Ludovic XIII, al XIV, al XV-lea... 
a lui Napoleon, a țarului Nicolae, Alexandru, Petru, — a lui Alexandru 
cel mare și Por împărat, — etc. etc. O vei găsi, bineînțeles, utilizată 
și în numeroase farse, originale, traduse și localizate. 

In fond, desigur că este ceva trist, în despărțirea aceasta a omu- 
lui de lumea încunjurătoare. Incepând să mo mai percepi bine prin 
sunete, începi să mori. Nu e vorbă, nu pierzi cine ştie ce, ne-mai 
auzind toate câte se rostesc prin graiul omenesc, — dar un cântec: 
“de pasăre, o șoapta de frunză, un murmur de părău... E jalnic totuși 
când te gândești că poate să vină o clipă când se va face tăcere de-- 
plină, tăcere adâncă, împrejurul tău... 

— Ei! încheiă vecinul meu Iftimie, şi râse; — tot îm plac mai 
bine glumele despre surzi, decât compătimirea pentru pătimirea lor; — 
eu cel puţin am să fac excepţie și am să fiu un surd vesel până 


la sfârșit. 
ION GORUN 

Șampionii democraţiei 


Acum douăzeci-treizeci de ani, o seamă de tineri porniţi de către 
familiile lor pentru studii la Paris, s'au întors de acolo aducând, pe 
lângă diploma dela Sorbona, pe lângă dulci suveniruri din Montmartre, 
pe lângă elegante cravate de pe rue dela Paix, — şi un maldăr de 
broșuri și teorii socialiste. Era epoca de aur a marxismului. Doctrina 
materialismului istoric, învârtită pe toate fețele şi împreunată cu teroria 
greoaie a capitalului, transcrisă sumar pe steagurile roșii, făceau furori. 
Muncitorimea țărilor industriale credea într'o eră nouă a destinelor ei. 
O soliaaritate plină de speranțe unea o armată formidabilă de forțe 
reale, în jurul unui eșafodaj de hipoteze economice, destinat din neno- 
rocire să se prăbuşească subt nemiloasa desminţire a faptelor. 


Atunci însă, unii din feciorii „oligarhiei“ socoteau că se pot face 
apostolii social-democraţiei românești, plămădind-o după chipul şi 
asemânarea modelelor apusene. România era pe vremea aceia, în 
granițele ei nefireşti cari o strângeau, o ţară, cum se zicea: eminamente 
agricolă. Imensa majoritate a pământului se găsea în mâna marilor 
proprietari și țărănimea noastră alcătuia o nesfârșită armată de proie- 
tari rurali lipsiţi până şi de dreptul de vot. (Colegiul al treilea trimitea 
în Cameră un număr ridicol de deputați, faţă de aleşi burgheziei oră- 
şenești). Ar fi fost normal deci, ca orice curent politic de revendicări. 
populare să fi pornit din durerile acestor stări de lucruri, cari covâr- 
șeau pe toate celelalte. In loc de a lua asupra lor sarcina firească de 
a canaliza un asemenea curent coborând în lumea mizeră a satelor, 
entusiaştii băieţi de bani gata, propagandiști artificiali ai doctrinei lui 
Karl Marx, au îmbrăcat însă peste hainele lor elegante o bluză albastră 
de lucrător, şi sau pus să organizeze un proletariat industrial care a- 
proape nu exista, împotriva unui capitalism care abia se înfiripa. Sfârșitul 
era de prevăzut. O situație falșă nu reuşeşte nici odată se înșele multă 
vreme prin aspectul ei mincinos. Conducătorii cunoscutei mişcări socia- 
liste dela clubul „Sotir“ an desbrăcat într'o zi bluza albastră și ...au 
nimerit în clubul liberal, alături de d. Mihail Ferechide, gâdele lor de 

ieri. Puţinii muncitori cari credeau în sinceritatea discursurilor preten- 
țioase și foarte puţin înțelese, s'au uitat mirați unul la alttul, și şi-au 
dat seama că totul nu fusese decât o ridicolă înscenare... 

Istoria se pare că are obiceiul să se repete. Aproape nimic din 
ceeace ne ofere, nu e cu totul inedit. Decorul împrejurărilor s'a schimbat, 
dar fenomenul se mai petrece odată. lată-ne din nou asaltaţi de către 
o mulțime de șampioni ai democraţiei, cari se ridică împotriva burgheziei, 
țin discursuri incendiare, publică articole apocaliptice, se așează ne- 
poftiți în fruntea funcţionarilor greviști, și agită pe unde pot teribila 
armă a luptei de clasă. - 

Noi nu ne-am înspăimântat nici un moment în fața acestei gălă- 
gioase sarabande de revoluționari. Ni se pare totuși interesant să cer- 
cetăm dacă întradevăr acești domni extrem de surescitaţi, se pot numi 
conducătorii firești ai unei stăruitoare învolburări de patimi populare. 

* A x 

Deobicei, legimitatea curentelor politice apare determinată de însăș 
necesitatea pe care o simte societatea scoțându-le la suprafaţă. Restul . 
nu este decât vorbărie factice și speculă interesată. 

lată de pildă, mişcarea socialistă. Muncitorii cari o susțin și o 
propagă sunt bine înțeles, agenții legitimi și reprezentanții ei siguri, 
Interesul proletariatului industrial se cristalizează în lozince limpezi, în 
cadrul cărora se canalizează şi lupta pe care o poartă lumea muncitoare. 
Acelaş lucru, cu partidele burgheze. Printr'o solidaritate bine înche- 
gată, membrii acestei pături sociale se constituesc în apărători conşti- 
enți ai doctrinei în care li-se rezumă rostul de a exista. 

Ceeace nu se poate pricepe însă, este ca un om, făcând parte 
dintro anumită clasă, legat de soarta acesteia prin toată activitatea lui 
de fiecare zi, să se constituie în apărătorul și propagandistul învier- 
șunat al unei alte categorii sociale, pe care de fapt o exploatează, şi 
a cărei triumf ar însemna prăbușirea întregei sale situaţii prezente, 

Astfel se petrec lucrurile cu aşa numita mişcare țărănistă dela 
noi. Am înțelege, ca oameni ieșiți din rândurile țăranilor sau contopiţi 
cu nevoile populaţiei dela sate în mijlocul căreia trăiesc, să se facă 
ecoul nevoilor acesteia, propagând soluții pentru rezolvarea lor și codi- 
ficându-le întrun program politic. Aceşti exponenţi ai frământărilor 
țărănimei, ar putea deveni întradevăr conducătorii ei recunoscuți. 

Ce se întâmplă însă? O mişcare perfect legitimă este exploatată 
de giranți cari mau n'mic de-aface cu viaţa rurală și cari nu pot com- 
pătimi sincer cu necazurile plugarilor. Figuri prin excelență „burgheze“, 
reprezentanți sau întreținuți ai capitalismului (de cele mai multe ori 
ai capitalismului străin), mari acționari, slujbași gras retribuiţi ai unor 
întreprinderi care se găsesc în flagrantă contrazicere cu interesele 
materiale ale micilor agricultori, ei se prezintă pretutindeni ca niște man- 
datari ai acestora. Fireşte că ei mau văzut satul, nu-l cunosc, şi nu 
pot face nimic pentru el. Aci începe minciuna. Mişcarea pornită astfel! 
își pierde platforma morală și obiectivul politic nu mai poate fi găsit 
nicăeri. 

Totul e însă explicabil. Pe falșii tribuni nu-i mişcă nici un mobil 
de sinceritate în toată acţiunea lor și, transacționiști incurabili, ei sunt 
gata în orice moment să facă tot felul de concesii în contul revendi- 
cărilor pe cari le afișează. Cine ar putea crede, de pildă, că între 
băncile ai căror afiliați sunt prin toate consiliile de administraţie care-i 
îngraşe cu tantieme, şi programul trebuinţelor rurale pe cari îşi înte- 
meiază ambiția politică, dânșii având să aleagă într'o zi, sar hotărî să 
le sacrifice pe cele dintâi și golindu- şi buzunarele, s'ar avânta impetuos 
pe baricade pentru mântuirea unui ideal de desrobire a maselor? 


Mișcarea se compromite chiar și atunci când bune intenții 
călăuzesc pe falşii reprezentanţi, cari, din nepricepere sunt gata să 
devie la un moment dat sateliții unor interese diametral opuse. Nu 
vi se pare că în actualul partid țărănesc, promiscuitatea cu scopurile 
agitatorilor uvrieri compromite de-adreptul scopurile pe cari le vede îna- 
intea ei țărănimea? Aceasta din urmă mare nici în clin nici în mânecă, 
după cum s'a văzut aiurea, cu aspiraţiile proletariatului internaţional. Sau, 
se găsește cineva care poate admite că o frământare politică de ca- 
racter sionist, în orice caz naţional-semit, poate fi adusă în vre-o le- 
gătură de tovărăşie sentimentală cu orice» lature a vieții dela țară ? 
Cu toate acestea, lucrul este ştiut, doctorul Lupu desvoltă o acțiune 
paralelă cu doctorul Ștern, și se face, cu orice ocazie, apărătorul zelos 
al populației evreeşti din România şi America... 


x 
x * 


e 

Toate aceste falșuri sunt fatale, atunci când în mișcarea unei 
clase rătăcesc elemente pripăşite de aiurea totdeauna gata să trădeze 
pentru un blid de linte, interesele pe cari, nechemaţi, sar să le apere 
cu exagerarea proprie prefăcătoriei. Intre ghişeurile băncei Marmorosch 
şi comitetele „Uniunei evreilor pământeni“ țărănismul care face 
atâta gălăgie pe străzile Capitalei, nu poate fi reprezentativ. Cule- 
gându-și sugestiunile doctrinare din circulările sovietelor dela Moscova 
iar puterea de rezistență din punga bogătașilor străini, intențiile de- 
sigur bune ale dlui lon Mihalache sunt deposedate de orice libertate 
de mişcare, — şi ele nu pot realiza nimic pe seama mult trâmbiţaţei 
democrații rurale. 


Acest adevăr a început să pătrundă tot mai mult în spiritul pu- 
blic şi nu e departe ziua în care partidul țărănist de astăzi nu va 
mai avea aderenţi decât pe strada Lipscani din București. 

Va fi încă o anomalie a ciudatelor fenomene colective pe cari 
mai avem să le înregistrăm acum după răsboi, până la limpezirea de- 


finitivă a curentelor politice de la noi. 
ALEXANDRU A. HODOȘ 

Scrisoare din Budapesta 


Duelul politic Bethlen—Gömbös. — „Treuga-Dei“. — Demo- 
craţia agrară. — Nagyatádi Szabó István. 


Budapesta, Mai 1923. In scrisoarea precedentă am atras atenția 
cetitorilor „Ţărei, Noastre“ asupra crizei care amenință cu descompu- 
nerea partidul guvernamental de sub șefia contelui Bethlen. La 11 
Aprilie Sau întrunit majoritățite parlamentare, pentru a decide asupra 
sorții politicei actuale. Această memorabilă conferință a fost precedată 
de o campanie înverșunată în presă și întruniri publice de către re- 
prezentanţii a două concepții de viață şi de orânduire de stat, diame- 
tral opuse, grupul lui Goembăs-Wolft și acela al lui Bethlen. Dacă nu 
ar fi intervenit motive de politică externă: contractarea unui împrumut 
în străinătate, și dificultăți interne de neînvins: nemulțumirea păturei 
nevoiașe, — gar fi ajuns la o ruptură definitivă, întrucât politica ac- 
tuală a Ungariei ar fi ajuns condusă de îndrumări noi, după cum ar 
fi învins apărătorii de rasă, ca Gömbös sau moderații lui Bethlen. 

Deci, şi de data aceasta sa încheiat un compromis, vremelnic şi 
șubred, între cele două părţi beligerante, Şa declarat o „Treuga-Dei” 
prin formula lui Bethlen: „cine întrebuințează o chestie politică atacând 
pe un alt membru al partidului, înainte de ao Supune unui comitet, se 
face vinovat de călcarea disciplinei de partid“. 

Presa lui Bethlen, precum și aceea inspirată de contele ii 
lânos şi de" Heinrich Ferencz, depozitarul liberalismului tiszaist, înc 
rajase fracțiunea liberală- mercantilă să provoace decisiunea definitiva, 
argumentând că prin elementele ce vor înlocui pe aderențţii lui Gömbös, 
se va ajunge la o omogenitate a principiilor de guvernare. Cercurile 
radicale şi cele bancare, asemenea pretindeau să se precizeze con- 
strucția partidului guvernamental, fiind de convingerea că, dacă ar 

ajunge la putere extrema dreaptă singură, ea s'ar prăbuși foarte repede 
din cauza incapacității şi lipsei totale de simpatie din partea statelor 
europene. 

% în Ec 

Rolul hotărâtor, care a decis soarta acestui vânjos răsboiu Pa jucat 
ministrul agriculturii: Nagyatádi Szabó István. 

lată istoricul acestui rol. Deputaţii- publicişti Zsilinszky Endre 
și Klain Ferencz, ambii devotați aderenti ai lui Gömbös, în ziarele 

„A Nép“ și „Szózat“ au părăsit lozincele sonore de apărare a rasei. 
În schimb, ei acum apar cu scopuri programatice bine definite, cerând 
ca statul să exploateze imediat moşiile pe cari le-a obtinut ca răscumpă- 
rare de avere (vagyonvâltsâg) și să-şi creeze importante beneficii priu 
impuneri drastice asupra câștigurilor de răsboi. Ei cer însă, să se 
cruțe moşiile strămoşeşti cari au revenit foștilor: proprietari şi să se 
execute împroprietări pe moșiile câștigate în “ultimii 50 de ani. Dacă 
toate acestea nu vor fi suficiente, să satisfacă pe solicitatorii de pă- 
mânt, prin exproprierea latifundiile de peste 10.000 de jugăre. Gömbös, 
fiind acuzat cá vrea să distrugă pătura aristocrației, se apără în ziarul 

„Szózat“ spunâd că el cruță clasa marilor proprietari cari lucrează 
pentru interesele rasei maghiare, dar este un adversar implacabil al 
magnaţilor, cari nu au nici o comunitate de interese cu țărănimea, con- 
siderând-o numai ca unealtă de exploatat, și nu vreau să contribue cu 
nimic la refacerea Ungariei creştine. Astfel s'a creat un nou postulat 
politic: democraţia agrară. 

Omul de stat, care ar avea chemarea istorică pentru realizarea 
acestei democraţii agrare, conform presei din dreapta este Nagyatádi 
Szabó István. Deoarece păturile agrare sunt astăzi foarte nemulțumite 
de felul cum se fac împroprietăririle, acest politician neofit, printr'un 
instinct rafinat de țăran, ca să nu-și piardă necontestabila influință ce 
are asupra micilor gospodari, s'a decis să lupte pentru realizarea de- 
mocraţiei agrare. Astfel se explică faptul, că în cearta Bethlen-Gâmbăs 
a luat atitudine favorabilă celui din urmă. 

Nagyatâdi-Szab6 amuţise dela alegeri încoace. Tăcerea aceasta 
misterioasă se atribuia panamalelor patronate de el şi cunoscute sub 
denumirea „afacerile-Eskiilt“. In partidul guvernamental partizanii lui 
Nagyatádi abia 20—30 formau un grup disparent față elementele in- 
'troduse de Bethlen din vechiul partid tiszaist, și se părea că întreg 
imperiul micilor agrarieni este distrus, iar Nagyatâdi stătea în scaunul 
ministerial, ca sultanul Suliman: a fost mort, dar moartea i-a fost tăi- 
nuită cetelor, arătându-l şi mai departe ca şef în viață. 

Crescând cearta între fracțiunile extreme din partid, importanța 
lui Nagyatádi asporit însă vertiginos. El exploatează criza cu acelaș 
calcul ca şi loan Szapolyai, care peste cadavrul rivalului său a ajuns 
stăpânul situației. 

Nagyatádi a părăsit pe rând pe aliații lui, de îndată ce ştia cu sigu- 
ranță că poziţia lor este pierdută, îmbrățișând altă cauză a cărei izbândă 


? 

0 presimţea. Astfel a făcut front împotriva regelui Carol al IV-lea, 
dupăce i-a jurat fidelitate în numele țărănimei, și a ajuns factor decisiv 
al revoluţiei lui Károlyi Mihály. A trecut apoi la curentul şovinist creștin, 
decizând soarta tuturor guvernelor dela Huszár Károly până la Bethlen, 
fiind stăpân pe masele agrariene, mai bine organizate față de repre- 
zentanții învrăjbiți și neputincioşi ai burghezimei. lar acum prin atitu- 
. dinea sa recentă pare a răpune și pe Bethlen. In raport cu consoli- 
darea şanselor blocului liberal- radical, el va căuta să se alieze vechilor 
săi tovarăşi de idei, de unde a pornit în 1918. 

Se impune întrebarea, cum reușește acest politician fără o expe- 
riență îndelungată, fără practica tradițională a trebilor publice, să lupte 
cu succes față de iscusința şi rafinăria vechilor oameni politici? In- 
stincte seculare, încercări îndelungate ale clasei sale i-au desvoltat 
proprietățile subconştiente cari înlocuesc la el erudiţia și priteperea 
politică seculară a „domnilor“, pe care aceștia încearcă să o valorifice 
față de el, Dânsul exploatează orice curent” și sistem pentru scopurile 
sale necunoscute şi neexplicabile. 

Cari sunt aceste scopuri, ce licăresc cu neîncredere în ochii 
mici ai iobagului din Somogy? E sigur că nu are calitățile vijelioase ` 
ale fantastului Dózsa György, care a tins spre o democraţie radicală a 
micilor nobili. Dar nu este de asemănat nici cu robustul și sălbaticul 
său tovarăş bulgar, Stambuliiski. 

Nagyatádi este mândru de obârșia lui din pătura de jos. In bio- 
grafia pe care a dictat-o pentru almanahul Adunării naționale, spune 
că a fost tăetor de lemne, servitor, muncitor agrar, mic gospodar, dar 
se supără foc pentru denumirea de „paraszt“: ţăran. Nu are concepţia 
istorică şi contemplațiunea largă de clasă ca țăranii din celalte părți 
ale Ungariei, ci simte numai deosebirea umilitoare dintre muncitorul 
agrar şi gospodarul cu pământ din regiunea de dincolo de Dunăre. 
Reprezintă astfel țărănimea maghiară lipsită de tradiții de guvernământ, 
fără simţul principiilor de integritate, cu vederile înguste și exigenţele 
reduse din cursul istoriei. 

Pornind din aceste considerente, și orientările lui de politică ex- 
ternă diferă de acelea propovăduite de politicianii profesioniști de până 
acum. Nerenunţând la integritatea Ungariei vrea ca în actualele ei. 
graniţi, sub domnia unui rege național, eventual chiar sub un regim 
republican, viața de stat să ajungă consolidată, ca apoi să se poată 
orienta cu succes spre vre-unul dintre statele moștenitoare. Concepţia 
lui este o apropiere pogramatică de statul jugoslav, care dispune de 
orândueli democratice agrare avansate și a rănit în mod mai supor- 


tabil Ungaria la Trianon. 


* 
* * 


Cetățile conducătoare din Ungaria sunt îngrijorate de dezastrul 
economic care urmează în urma scumpetei de neînchipuit. Se formează 
fel de fel de comisii pentru combaterea scumpetei, enunțând principii 
economice-financiare pro sau contra politicei de deflațiune a ministrului 
Kâllay. A produs senzaţie comunicatul consiliului de aprovizionare, care 

a infierat politica de detlațiune, precizând consecinţele nefaste econo- 
mice astfel: deflațiunea a cauzat criza aprovizionării, a paralizat pro- 
ducţiunea, a împiedecat ca veniturile să atingă nivelul scumpetei, acti- 
vitatea întreprinderilor este aproape nulă, iar numărul lucrătorilor fără 
muncă crește înspăimântător. Nu numai uniunile funcționarilor parti- 
Culari ci și organizaţiile naționale ale funcționarilor publici (K. A. N. Sz.) 
pretind în acordarea salariilor index-numărul (proporția dia timp de 
pace), ceeace muncitorimea cere de mult în Parlament. Prin urmare, 
Ungaria merge cu paşi repezi spre falimentul economic de care păti- 
meşte Austria. Deşi Ungaria este un stat agricol, totuși nu s'a putut 
ajunge la o echilibrare bugetară prin valorificarea rațională a produselor 
agricole. Cauza este că sa proclamat de dragul micilor agrarieni li- 
bertatea comerțului cerealelor, astfel s'a făcut ca un quintal de grâu 
să coste 30,000 cor., când la bursa din New- York costă 52! de cenți, 
cari corespund la 26,000 cor. ungare, deci grâul unguresc a depăşit 
cu câteva mii paritatea mondială. Chilogramul de făină americană 
costă în Praga 270 coroane, iar făina ungară 300 coroane. In legătură 
cu urcarea prețului grâului, se anunță o nou undă de scumpete și 
noui agitații pentru urcările salariilor... La 1 Mai s'au sporit din nou 
taxele de căi ferate, tramvai şi ale produselor monopolului de stat, 
totodată a intrat în vigoare noua lege a chiriilor, care angajează la 
urcare de chirie aproape toate categoriile populației, producând o agi- 
tație profundă. 

Dată fiind această stare de împrejurări, pentru îndulcirea cel puțin 
în parte a situației nefaste economice pentru echilibrarea vremelnică 
a finanțelor de stat, contele Bethlen și ministrul Kállay au luat toiagul 
pribegiei să contracteze în străinătate un împrumut şi să obțină mo- 
ratoriul în ceeace priveşte plata reparațiilor maghiare. 


M. RUCĂREANU 

„Un dezastru naţional“ 


— Emigrările străinilor — 


In paginele acestei reviste s'a spus în dese rânduri, că o seamă 
de. gazete din București nu sunt scrise de români și nu servesc inte- 
rese românești. Nici noi mam bănuit! cât adevăr se cuprinde în a- 
ceastă constatare. „Adevărul“ şi „Lupta“ ne servesc zilnic dovezi noui, 
dureros de surprinzătoare. Nu există prilej pe care sus-numitele ziare 
să-l scape, atunci când se pot arăta în toată goliciunea ciudatului și 
persistentului lor străinism. 

O pildă, dintro mie. In Basarabia, — lucrul e prea cunoscut, — 
Sau refugiat de peste Nistru, de groaza regimului bolșevic, un număr 
enorm de străini, în majoritatea lor evrei, încurcând în chip firesc bu- 
nul mers al treburilor noastre interne, prin prezența lor nedorită de 
nimeni. Dintrun firesc spirit de umanitate ne-am abținut să aruncăm 
înapoi peste graniță pe acești nenorociți cari ar îi fost imediat îm- 
puşcati, de cum ar fi pus iar piciorul pe malul stâng al Nistrului. Aceasta 
nu însemnează, că oaspeţii neașteptați ne fac o deosebită plăcere, 
sporind întrun chip îngrijitor populația neromânească din Basarabia. 

lată însă, că un început de soluționare a problemei, pare a se 
ivi la orizont. Guvernul din Moscova, după cât se anunță, e pe punc- 
tul de a decide reprimirea tuturor refugiaților. Ştirea aceasta, ne-o dă, 
fireşte, și „Lupta“. Dar ziarul dlui Albert Honigman strecoară cu o 
mâhnire! sfăşietoare, pe care nu poate so rețină, şi o mică minciună 
patriotică. Să reproducem în extenso: 


„Un fapt destul de semnificativ ni se comunică din Soroca. 
Aita este vorba de 15 elevi ai liceului din acea localitate cari au 
trecut Nistrul în Ukraina. Aceasta în urma comunicării sosite că gu- 
vernul sovietic a decis amnestierea tuturor refugiaților din Rusia. 
La acest trist act trebue să adăogăm un aitul tot așa de carac- 
teristic. 
Unii membri din comitetele naționale moldovenești cari au lu- 
crat în mod hotărât la alipirea Basarabiei de patria- mamă au început 

să nutrească ideia de a trece hotarul Nistrului pentru a redeveni ce-- 
tățeni ruși.“ 

Intâi, să ni se dea voie să nu pricepem, pentru ce „e trist“ fap- 
tul că refugiații din Ukraina se întorc la ei acasă. Nu vedem aici nici 
o tristeţe. Sincer vorbind, scăpăm de o supra-populaţie antipatică, fapt 
care trebuie să ne bucure. 

Se vede însă că ne împiedecăm și aci de rudele dlui Albert Ho- 
nigman. Printre cei cincisprezece elevi ai liceului din Soroca, întorşi 
în ţara lor de origine, se vor fi găsind iar cumnați sau nepoți de-ai 
confraţilor dela „Lupta“ (sunt poate adâncile emoţii familiare ale dlui 
Leonard Paukerow) și atunci, fireşte, ne găsim în fața unui adevărat. 
dezastru național. 

„Dezastru naţional o fi, — dar nu e al naţiunei noastre. Și, pen-: 
trucă dl Albert Honigman e atât de amărât că-i pleacă rudele din 
Ukrina pela vetrele lor, ne temem că şi domniasa ar putea să sfâr- 
șească prin a profita de amnestia acordată de „tovarăşul“ Trotzki- 
Braunştein. (Care la rândul lui, nu ne-am mira să fie ceva văr cu dl 
Brănişteanu dela „Adevărul“ Mai ales dacă, odată cu iertarea dobân- 
dită, fiorosul comandant al gărzilor roșii a luat și bunul obicei al lui 
Kerenski de a acorda un mic stipendriu pentru anumiţi „ziariști români.“ 

Cât priveşte născocirea cu „unii membrii din "comitetele naţio- 
nale moldoveneşti“ , perfidia e destul de` transparentă, Onorabilii ne-- 
gustori de pe strada Sărindar nu fac decât să mai scuipe odată în 
farfuria din care se ospătează în țara aceasta atât de primitoare. Ba- 
sarabeni cari vor-să treacă Nistrul pentru a deveni cetățeni ruşi? 
Am vrea să-i vedem și noi. Am dori să ni se spună cine sunt.. 

Dar, chiar dacă ar fi adevărat, — ceeace nu puten să credem 
după felul tenebros cum e redactată ştirea „Luptei“, — pot se plece 
sănătoși, în raiul bieților antropofagi dela Kiew. N'am resimți nicio 
părere "de rău pentru pierderea unor elemente animate de o atât de 
puternică simțire moldovenească. 

DI Albert Honigman, se înțelege, i-ar ține cu amândouă mâinile. 
de pulpana hainei. N'are decât so facă. Noi la rândul nostru, înre- 
gistrăm gestul, ducem puțin mâna la nas, şi trecem mai departe. 

Aceștia nu sunt ai noștri.. _ 

MOISE NICOARA 

A doua Conferinţă dela Lausanne 


Din ceasul în care, prin înfrângerea militară a Greciei, sa re- 
deschis problema orientală, am avut prilejul să subliniem în paginele. 
„Ţării noastre“ înţelesul, ca și primejdiile biruinţei turcești. Era destul 
de ușor de prevăzut că valul 'dela Angora, răsturnând în calea sa ne- 
ratificatul tratat dela Sèvres, va trece mai departe şi se va revărsa fără 
ca nimeni să-l poată îngrădi. Guvernul din Angora învinsese într'o luptă 
ușoară o Grecie dezarmată sufleteşte. Turcia însă, în cuprinsul căreia 
clocoteau atâtea porniri primitive scăldate într'o atavică xenofobie, 
avea să atribue un rost mult mai mare şi mai simbolic primului fapt 
de arme al oștirii kemaliste. Hotarul între realitate și imaginațiunea 
romantică a unui popor oriental este atât de nelămurit, încât nu e 
„lucru rar ca pe malurile Bosforului realitatea să nu fie departe de 
himeră, şi ca himera politică să devie realitate. 

A trecut de mult o jumătate de an. Lucrurile încep să se prici- 
zeze, evenimentele să se orânduiască și să se claseze. Legendele mor 
şi iluziile se spulberă. Trăim ceasul deșteptării, ca după o reverie lungă. 
Limba germană înseamnă plastic o asemenea stare de suflet, prin cuvântul 
„Rausch“. Vraja sa răspândit: a rămas brutalitatea adevărului, în fața 
celei de a doua conferința dela Lausanne. | 

Franța, este aceea care de data aceasta, poartă povara unei 
greşeli pe calea spinoasă a ispășirei. Țara care și-a însușit ca o 
dogmă națională politica realităților, şi care ca o supremă soluţie a 
viitorului, a preconizat metoda aplicării integrale a tratatelor, este 
vinovată în fața istoriei, cel puțin de o inconsecvenţă. A lega o 
politică .de existența unui anume act internaţional, este a respecta întreg 
sistemul care l-a creat. Dupăcum adversarii au fost solidari, tratatele 
cari li s-au impus erau legate între ele, cel puțin în înţelesul echi- 
librului prezentului, dacă nu și în înţelesul moral al amintirii trecu- 
tului. A face pe Rhino politică de intransigență şi de respectuoasă 
conservare a păcii dela Versailles și a lăsa în mod conştient să se 
scufunde în Orient edificiul ridicat la Săvres, însemna a deschide larg 
poarta spre alte valuri destructive. 

„__ Guvernul dela Paris însă a judecat altfel. O dorință explicabilă 
dealtfel, de a ridica în calea influenţei britanice, o lume musulmană 
franco-filă a îndrumat Franţa pe drumul acesta. Mai era apoi și tra- 
diția... In Bosforul unde în puterea unei realități mai pozitive, gene- 
. Talul Harrington înstăpânea autorifatea engleză, două bulevarde cari 
purtau numele a doi mari scriitori francezi, simbolizau legătura de 
suflet între Franţa și între Turci. Simbol a două procedee, a două 
politici, cari se întâlneau pentru cucerirea primulul loc la Strâmtorilor 
în Orientul apropiat, soldaţii lui Harrington şi opera literară a francezi- 
lor prieteni ai Turciei, însemnau din primul ceas, sclipirea a două 
arme de luptă. 

Pentru cine cunoștea Turcia de ieri, cari, oricare ar fi firma 
dela Angora, trăieşte și azi, și pentru oricine pătrunsese cât de puţin 

sufletul ascuns, neprimitor umil numai față de cel puternic, al Orien- 
talului, rezultatul unei asemenea lupte nu “părea deloc îndoelnic. 

Şi astfel, ceiace era firesc, sa săvârșit: Politica lordului Curzon, 
a biruit politica lui Claude Farârre şi a lui Pierre Loti. Politica de 
forță a Angliei a salvat cu mult mai bine interesele britanice, decât 
metoda de concesiuni și de abdicări adoptată de reprezentații Franţei 
Cari azi se văd amenințați de a pierde totul. 

Sunt însă anumite întorsături ale soartei, cari fac ironii amare. 
Ceiace se întâmplă azi la Angora și la Lausanne, este o învăţătură 
pentru toți. Franța nu numai că nu culege roadele generozității ei faţă 
de turci, ci vede chiar, ridicându-se împotriva sa toată ura şoviniz- 
mului kemalist. Angora uită că a putut sfărâma tratatele numai cu 
ajutorul Franţei; Angora uită că a scăpat strâmtorile și Smyrna, nu- 
mai pentrucă Franţa a oprit avântul Angliei; Angora uită că a putut 
purta în împletituri de minciuni şi de tocmseli levantine Europa toată 
şase luni de zile, grație indulgenței guvernului dela Paris. 

Astăzi Angora, îndreptând tot dorul ei de expansiune, comprimat: 
de veacuri de puterile Apusului, împotriva Franței, pe care o crede 
datoare a ceda totul şi totdeauna, pune în lumina faptei sale mentali- 
tatea ei politică. Și astfel când ea uită aproape Mossulul englez pentru 
a amenința Syria franceză, dă o nouă dovadă a recunoştiinței ori-. 
entale. 

Orientul se răzbună impotriva Occidentului ! 


* * 
x 


Intre prima şi cea dea doua conferință dela Lausanne, deși în 
aparență prea puțin lucru e schimbat, sunt însă mari și adânci deosebiri, 

Sunt deosebiri de atitudini şi de situaţii. 

Din Decembrie și până la ceasul rupturii, Angora avea în faţa ei 
un singur mare și ireductibil adversar: Anglia. Lordul Curzon era 
visul greu allui izmed Paşa. Fiecare cuvânt al delegatului britanic lua 
ințelesul unei sentințe, fiecare gest al său era o amenințare. 

In. această grupare de forțe adverse, conflictul între Atena şi 
Angora cădea pe al doilea plan ; el dispărea aproape cu totul de câte- 
ori probleme de importanță vitală puneau față în față teza guvernului 
dela Londra cu aceia a guvernului kemalist. De pildă, când contro- 
versa Strâmtorilor s'a născut, vie şi dureroasă, însemnând punctul sen- 
sibil al întregei conferințe, se părea că în jurul mesei verzi se dezbate. 
pacea unui război anglo-turc, și nu aceia a unui conflict balcanic. 

Lodul Curzon însă, care în tot timpul a eclipsat aproape cu au- 
toritatea personalității sale, pe delegaţii celorlalte mari puteri, a găsit 
prilejul și momentul pentru a suspenda vremelnic mersul steril al 
conferinţei. Să fi pătruns el oare rostul adânc pe care timpul îl 
avea în desăvârșirea planurilor sale? Să fi cunoscut atât de bine, 
acel care ca rege al Indiilor trăise în mijlocul lumei musulmane, 
sufletul schimbător și mentalitatea politică înapoiată a turcilor, fie 
ei din Țarigrad sau dela Angora? 

Azi, când împrejurările îi implinesc biruința n'avem nici un motiv 

să ne îndoim de constanța și de îndrumarea unei politici care și-a 
dat roadele. Au ajuns câteva săptămâni, pentruca la reluarea lucrărilor 
ei, conferința dela Lausanne să găsească alți adversari și alți arbitri 
Prietenii din ajun sunt dușmanii de azi; inamicul de ieri este sfătui- 
torul conciliant al ceasului. 

Francezii înțeleg azi cât de curioasă și cât de nedreaptă pentru 
el, e situaţia delegatului Republicei la Lausanne. Prins în angrenaiul 
unei politici de prietenie și de concesiuni față de turci, generalul 
Pellé încearcă cu greu să apere drepturile Franţei și demnitatea ei, 
fără a compromite pentru totdeauna un trecut filo- islamic, care a 
costat atât de scump. 

Astăzi Franța amenință. Presa ei vorbeşte de necesitatea unei 
politice intransigente, iar dela Quai d'Orsay porneşte ca un ecou al 
unei îndârjite desamăgiri cuvântul „puterei Franţei în Orient“. In- 
altul comisar dela Beynet este schimbat pentruca în locul generalului 
Gouraud care a fost întâi diplomat și pe urmă soldat, să se trimită 
generalul Weygandcare ar avea să fie numai militar, înainte de a fi 
promotorul vreunei politici. 
| Angora în timpul acesta creiază noi corpuri de armată la hotarul 
Syriei franceze, și prin vocea lui Kemal Paşa înflăcărează fanatismul 
naţional împotriva dușmanului cotropitor. 

Se aude un zgomot de arme în Asia-Mică, și ecoul lui turbură, 
de sigur, liniștea diplomaților dela Lausanne. Există însă primejdie 
adevărată şi mare care, să ne dea dreptul să fim îngrijoraţi ? 

Putem nădăjdui că nu! Ce e drept, situația e răsturnată la Lau- 
sanne; aceasta nu însemnează însă că elementul de echilibru lipsește. 
In locul Franţei, Imperiul-Britanic joacă rolul mediatorului binevoitor, 
întru învingerea asperităţilor, şi mai ales, întru afirmarea unei influenţe 
din ce în ce mai mari în Orientul apropiat. 


x 
X x 


Şa vorbit mult, în ultimul timp de concesiunea „Chester“. Rostul 
ei economic este încă nelămurit. Un amiral american, sătul de viața 
obositoare a mării şi dornic de intreprinderi mai bănoase și mai utile, 
încearcă cu ajutorul unor consorții financiare din Statele Unite, să 
întreprindă o operă de modernizare și de exploatare a Turciei. 

Optimiştii văd deja, ca prin minune, transformându-se Angora 
întrun nou Washington, iar Samsum-ul întrun New-York levantin. In 
imaginația lor sforfarea americană va da un nou avânt Turciei, 
pe care brăzdând-o: cu căi ferate şi canale, şi înzestrând-o cu por- 
turi moderne, o va ridica la locul de frunte dorit î în conclavul popoarelor. 

Că porturi noi vor putea înflori sau trăi chiar pentru a putea 
acoperi cheltuielile, în apropierea Constantinopolului, care prin faptul 
situațiunei sale geografice atrage de veacuri comerțul Europei, e în- 
doelnic. Tot atât de îndoelnic e că se va putea reuşi la industriali- 
zarea unei ţări, unde totul e primitiv, şi unde o societate anchilozată 
e de fapt inadaptabilă progresului. 

Pentru o asemenea operă, decretele solemne ale Marei adunări 

dela Angora nu ajung cum nu ajung nici capitalurile amiralului Chester. 
E nevoie de o profundă prefacere socială, de o lungă şi lentă evo- 
luție a moravurilor unui popor, asfixiat de o religie nenorocită și în- 
drumat prin chiar firea sa spre o existență pasivă şi parazitară. “Vre- 
murile de mărire militară, când Islamizmul trăia şi prospera pe soco- 
teala popoarelor învinse, au trecut de mult. A rămas numai amintirea 
lor. Şi numai dizolvanta tendință de a trăi fără muncă și fără oboseală. 

“Dacă în asemenea condițiuni rostul economic “al concesiunei 
Chester, ne apare cam netămurit, cel puțin pentru folosul pe care îl 
vor trage turcii de pe urma ei, putem avea însă convingerea că con- 
cesionarii americani vor ști să nu rămâie în pagubă. Ca întro nouă 
colonie vor scoate tot ce se poate scoate din zona de 40 kilometri 
ce li-se acordă în jurul liniilor ferate ce construesc, și cari vor trece, 
fără îndoială, prin inima regiunilor miniere. 

Rostul politic al concesiunei Chester este însă mult mai bine 
precizat. El intră în ceiace se poate chema: complexul “metodelor 
turceşti. Umili față de cei tari, și dârji față de cei cari cedează, turcii 
întrebuinţează totdeauna „sistemul faptelor împlinite“, mai ales când 
au intuiţia că nu e nimeni care să-i cheme la realitate. 

Şi astfel în ajunul celei de a doua conferințe delá Lausanne, 
la care urma a se discuta condiţiunile străinilor în Turcia, și mai 
ales drepturile economice ale capitalurilor franceze în Asia- Mică, 
adunarea dela Angora- dărâmă cu un simplu vot tot trecutul. La lu- 
mina lămpilor de petrol și în fumul narghilelelor. orientale, deputații 
kemalişti au şters cu buretele peste drepturile câştigate de francezi 
dela guvernele imperiale, - atribuind amiralului Chester, tocmai acele: 
concesiuni, cari înainte de război se acordaseră Franţei. Astfel înțe- 
egelau ei să înceapă o viață nouă aunei Turcii noui! 

Franța care cu drept cuvânt nu a crezut și nu crede în existența 
unei Germanii noui îmbrăcată în mantaua republicană, cum a putut 
oare crede în posibilitatea unei alte Turcii? Cu prietenia şi cu legă- 
tura de interese şi de necesităţi politice comune cari ne apropie de 
marea Republică latină, nu putem decât privi cu o dureroasă amă- 
răciune la dezamăgirea pe care o încearcă. 

“Nimic nu e însă ireparabil. Noi suntem mai aproape de Orient 
aşă că din înlănțuirea evenimentelor, trebuie să tragem mari învățături 
pentru viitor. Va fi cel puţin unicul folos al unor insuccese cari 
indirect, ne ating și ne dor. 

A releva gluma fără duh a celor cari au deschis la Lausanne, 
o chestie a insulei Ada-Kale, înseamnă a pierde timpul zadarnic. 

Credem însă că în ceasul când căutăm a desprinde fizionomia 
celei. de a doua conferințe dela Lausanne e bine să o amintim, spre 
a sublinia și mai mult deșărtăciunea unei politice, și mediocritatea 
unor oameni, care se pare că cred cu adevărat că sunt urmaşii 
lui Mohamed al [l-lea și ai vizirilor de odinioară. 

In înțelesul acesta, de ce să nu spunem din nou, că Europa a 
dat înapoi cu o jumătate de veac, când a readus pe turci pe Continent?... 


Paris, 9 Mai 1923. V. N. P. 

Cronica politică 


O campanie încheiată... și o tovărășie destăcută. 


Cronicarul imparțial al vieţei noastre politice trebuie să stabileascu astăzi 
bilanţul unei campanii încheiate și contul de profit și pierdere al unei tovărăşii aproape 
desfăcute. Ultima întrunire din Capitală a dovedit tuturora că „opozitia-unită“ nu 
reuşeşte să mai stârnească nici măcar curiozitatea suburbiilor Capitalei. Reporta- 
jele gazetelor „independente“ au favorizat mereu lupta întreprinsă de partidele 
naţional şi țărănesc; totuş, până și Adevărul d-lui lacob Rozental se vede silit 
să mărturisească, negru pe alb, că în sala Dacia s'a strâns Dumineca trecută, să 
asculte pe dnii Virgil Madgearu şi dr. Aurel Dobrescu, — „un public destul de 
numeros“. 

Un public destul de numeros, —e... destul de puţin. Fruntaşii național-țărăniști 
mau mai înfruntat cordoanele militare în fața Poştei. Tulumbele pompierilor wau 
mai intrat în funcțiune. Nimeni n'a mai fost udat până la piele. Niciun cap nevi- 
novat n'a mai fost spart. Domnului Raul Crăciun dela Epoca nu i-a mai curs 
Sânge pe nas. 

Evenimentul s'a petrecut în deplină linişte, spre marea: decepţie a numero- 
şilor băeţi de prăvălie cari azistau la întrunire. Artileria anti-aeriană, pe care gu- 
vernul o instatase pe trotuare, s'a intors fără zgomot în cazarmă. Totul a fost banal, 
şters şi placid. Niciun trimis dela Times ma fost de față să inregistreze inevita- 
bila revoluţie. Ziarul Excelsior mare ce fotografii să mai publice... 

Campania se sfârșește deci în mod lamentabil. lată bilanţul. Un final defi- 
citar, într'o atmosferă de oboseală generală. Inceputul, fireşte, fusese promițător. 
Ar fi să tăgăduim un adevăr evident, dacă mam recunoaşte că opinia publică e 
stăpânită de o ascuţită tendință opoziţionistă. Sunt atâtea lipsuri, sunt atâtea ne- 
plăceri în ţară, încât nimic nu e mai uşor de exploatat decât persistenta animo- 
zitate impotriva guvernului. lată pentruce, nereuşita „opoziţiei-unite“ nu se poate 
transforma întrun succes pe seama dlui Jon I. C. Brătianu. Dimpotrivă. O ciudată 
potrivire face ca tocmai acum, când asaltul dat de dnii luliu Maniu şi dr. N. Lupu 
asupra puterei se prăbușeşte subt indiferența publică, partidul liberal se găsește 
în chinurile unor simptomatice. frământări interne. 

Trebuie să existe, un tâlc al acestei coincidenţe. Și tâlcul e uşor de des- 

prins. Campania întrunirilor recente a fost susținută de o alianţă nefirească şi cam 
perfidă intre două partide cari s'au ferit tot timpul să-şi ia obligații reciproce 
pentru ziua de mâine. Pornind împreună să răstoarne guvernul actual, parti- 
dele țărănist şi național nu s'au putut înțelege asupra unei formule de guvernare 
viitoare. Tovărăşia era numai destructivă. Nici deoparte nici de cealaltă nu se în- 
tindea o mână sinceră, şi nu se auzea cuvântul bunei credințe: — „Ilmpărţim 
astăzi greutăţile luptei, dar ne obligăm să impărțim mai târziu roadele ei.“ 
* ii + 

Nu. Aliații s'au suspectat reciproc tot timpul, bănuindu-şi unul altuia in- 
tenţii trădătoare. Astăzi, di lon Mihalache cere din nou fuziunea celor două par- 
tide iar dl lului Maniu lungeşte vorba, ca de obicei. Legătura e în ajun de a se 
desface, pentru simplul motiv că toate împrejurările in care ne sbatem sunt de 
așa fel, încât nu așteaptă sterile svârcoliri, ci sigure soluții salvatoare. „Opoziţia- 
unită“ ma putut arăta că e în stare să facă faţă, printr'o cârmuire unitară, mul- 
tiplelor necesităţi prezente. Și de-aceea, a rămas înfrântă. 

Problemele actualităței au rămas însă în picioare, împlacabile. In faţa lor, 
regimul actual rămâne cu totul neputincios. Ba, stăbiciunea lui se accentuiază 
printr'o dezorientare evidentă, Fără să fie prea mult zdruncinat de repetatele lo- 
vituri ce i-au fost date în intrunirile dela Dacta, partidul liberal se încovoaie subt 
apărarea unei sarcini pe care ma putut-o duce la îndeplinire. 

E o ironică realizare a cunoscutei rețete. Partizanii ei pot să exclame, cu 
oarecare melancolie : — „Nu ştim nici noi cum am venit la guvern, dar de căzut, 


am căzut... prin noi înşi-ne. 
ION BALINT 

GAZETA RIMATA 


Neobositul dansator 


La Londra, într'un gam- 
pionat de „Shimmy, un 
dansator a jucat douăzeci 
și patru de ore fără în- 


trerupere. 
ZIARELE 


Se fac tot soiul de întreceri 

In lumea noastră, prea modernă, 
Mereu sunt alte noui petreceri: 
Numai prostia e eternă ! 

Azi, cabaretul din Apus, 

Decor de lux și eleganţă, 

Cum spun în Motto: de mai sus, 
Ne mai dădu o performanță. 
Na cunoscut nici o odihnă 
Neobositul dansator, 

Și-o zi întreagă, fără tihnă, 

A tot jucat, întrun picior... 


Isprava drept vorbind impune, 
Căci nu se face-adeseori, 

Și, totuș, nu e o minune: 

Sunt şin Târnava dansatori ! 
Dansează Coltor prin saloane 
Și popa Manu pe subt scară, 
Vaisează Ciceo *ntre cucoane, 

Și joacă Sever Dan, pe sfoară... 
Dar, șampionul cum se ştie — 
(Tu ştii, noi ştim, voi știți, ei ştiu,—) 
Nu-i Roman Deneș nici Mărie— 
E tot Giulukă—tot Maniu ! 

El știe jocurile toate, 

Și le-a jucat cu toți. pe rând, 

Prin câte brațe fuse,——poate 

Nici nu vă dă, mă rog, prin gând. 
La „învârtită“ il învinse 

Pe conu-Alecu cel istet, 

Și-o vară 'ntreag'apoi se prinse 


Cu Mihalache *n brâuleț. 

Cu Averescu, astă toamnă 
Pornise întrun vals ușor 

Mai voluptos decât o doamnă 
La vârsta primului amor. 

Cu Szilágyi, la Budapesta, 
Intre mai multe cunoștințe, 

Işi potoli şi gustu-acesta : 

Un ciardaș, —— fără consecințe... 
Cu Grigoraş dela o vreme 

La un „Fox-trott“ s'a angajat, 
Dar dacă lorga o să-l cheme 
In Hora lui, — s'a aranjat! 
Par'că i-a fost cioplit cu dalta 
In stâncă, — trupu-i de granit: 
Perechea veșnic i-a fost alta, 
EI, încă tot na obosit... 


Acum, un singur vis mai are, 

Un vis drăguţ, un vis gentil, 

Să facăn România mare, 

Inco figură de Cadril. 

Si-ar vrea, înaintând galant, 
Curtenitor, până la ant, 

La o comandă, elegant, — 

„Să schimbe locul“... cu Brătianu! 


ION COTILION 

INSEMNĂRI 


Generalul Cristescu. A murit la 
Bucureşti, doborât de gripă infecțioasă, 
generalul Cristescu, şeful marelui Stat 
major al armatei, — una dintre cele 
mai profunde capacităţi militare pe 
cari le-a adeverit aspra experiență a 
răsboiului. Făcuse, ca ofițer tânăr, 
strălucite studii în Franţa. Uimise, în 
vremea răsboiului balcanic, cu prilejul 
căruia fusese atașat pe lângă armata 
sărbească, prin cunoștiinţele sale temei- 
nice. Culmea cea mai înaltă a carierei 
sale avea să fie însă executarea ofen- 
sivei de pe Siret, în vara nenorocoasă 
a anului 1917. Pianul de atac pe 
care-l construise atunci, cu o genială 
putere de pătrundere a situaţiei, ma 
putut fi executat, din pricina defecţi- 
unei ruseşti. In .schimb, fostului co- 
mandant al armatei l-a i se datoresc 
măsurile fulgerătoare luate în timpul 
luptei dela Mărășești, şi fără indoială tot 
priceperei lui am avut să-i mulțumim 
posibilitatea tactică a victoriei finale 
dela 6 August. 

Astăzi, în fața mormântului care 
închide brutal frumoasele nădeidi ce 
se puneau în generalul Cristescu pen- 
tru a se desăvârși reorganizarea ar- 
matei în România intregită, acest adevăr 
a inceput să se afirme, îndeplinindu-se 
o postumă operă de dreptate față de 
un ostaș ideal, a cărei cea dintâi ca- 
litate de suflet a fost o modestie 
demnă, pe came o purta ca pe cea 
mai prețioasă decorație. 

La mormântul lui Pop de Băsești. 
Partidu! național nu putea să nu tri~ 
vializeze cu toba unei reclame de bâlci 
politic, curata cinstire a memoriei lui 
badea Gheorghe. Intenția s'a arătat 
limpede dela început. D. luliu Maniu 
ceruse ca serbările dela Băseşti să fie 
organizate de partidul naţional. Inţe- 
legeţi cum ar fi decurs programul a- 
ranjat după gustul ales al părintelui 
Man dela Gherla. Un prasnic obștesc 
ar fi fost transformat într'o vulgară 
manifestaţie de partid, la care, fireşte, 
mar fi putut participa decât amicii de 
casă ai fostului preşedinte al Consiliu- 
lui dirigent. S'ar fi arătat astfel că 
partidul naţional de astăzi este conti- 
natorul partidului naţional-istoric de 
ieri și că deci, toți cei cari nu stau acum 
alături de d. Romul Boilă, sunt „tră- 
dătorii“ Ardealului. 

Planul a fost zădărnicit prin refuzul 
familiei, care s'a crezut în drept să nu 
lase inaugurarea pioasă a monumen- 
tului înalțat in amintirea seninului pa- 
triarh, pe seama agenților electorali.. 
Deci comemorarea dela 6 Mai a de- 
curs liniştită, cu participarea tuturor 
reprezentanţilor vieţei politice şi cultu- 
rale, într'o atmosferă desbrăcată de 
lăudăroșşie şi de prost gust. Singnr d. 
luliu Maniu s'a răsbunat, refuzând să 
vorbească dla mormânt, iar cei 
șapte „fruntași“ cari formau garda 
domniei-sale, au făcut și ei pe supăraţi, 
neparticipând la masa comună din ca- 

sele d-nei Elena Hossu-Longin, ră- 
mânând izolaţi şi ridicoli, pe lângă 
gardurile curței. 

Acum însă, după ce festivitatea a 
trecut, foile partidului naţional incearcă 
să ne facă să credem, chiar pe noi cari 
am fost de faţă, că tot poporul strâns 
la Băsești a manifestat pentru partidul 
național, că satui ma fost impodobit 
în cinstea zilei aceleia, ci s'a îmbră- 
cat în tricolor de dragul d-lui Sever 
Dan, şi în sfârşit că armata n'a parti- 
cipat ca să aducă şi ea un prinos ce- 
lui dispărut, ci pentru ca să fie de 
faţă dacă cumva d. Socol dela Ganz 
ar fi declarat cu acest prilej republica 
la Cehul Silvaniei. 


Hotărăt lucru, nici ridicolul nici ne- 
cuviința nau margini când e vorba de 
imaginaţia fioroşilor noştri adversari... 


„Ungurii cari condamnă“. S'a mai 
vorbit şi altă dată de aceste fapte. 
România are în Ungaria prizonieri po- 
litici, condamnaţi prin sentință jude- 
cătorească, ca trădătcri de patrie, 
pentru fapte săvârșite cu mult după 
1918, şi deşi sunt cetățeni români. 


Maiorul Sorescu a fost acuzat de 
inaltă trădare .pentrucă în calitate de 
comandant român a împușcat in popu- 
laţia din Maramureş, care s'a revoltat. 
Doamna Raica, învăţătoare, este vino- 
vată tot de „inaltă trădare“, de oarece 
a cântat cu copiii de școală cântece 
patriotice la venirea armatei române 
în regiunea Bekes-csaba. Muncitorul 
Traian Pop, din Făgăraş, pentrucă a 
cântat o doină românească, sufere de 
2 ani în temniţă. Alte 50 victime, de 
asemenea. S'a amintit mereu energia 
guvernelor jugoslave şi cehoslovace, 
complectală de abilitatea reprezentan- 
ților acestor guverne la Budapesta. Mi- 
niștrii jugoslav şi ceh, in fiecare săptămâ- 
nă în repeţite rânduri se prezintă la de- 
partamentul Externelor, ba chiar şi ia 


celelalte resorturi şi insistă personal 
pentru rezolvirea chestiilor supușilor 
lor, cari sunt de interes mare material 
şi ating de multe ori prestigiul ţării 
lor... 


Guvernul nostru? . Reprezentanţii 
noștri la Budapesta? Daţi-ne voe să 
nu facem aprecieri, căci poate n'am 
fi imparțiali. 


Altă farsă. E îndestul de cunoscută 
aşa zisa farsă pusă la cale de confrații 
noştri dela Lupta când cu articolele 
anti-dinastice semnate de „Un de- 
putat ardelean“. O săptămână întreagă 
inteligenţii păcălici au lăsat să circule 
svonul că articolele au ieșit dintr'un 
accident publicistic al dlui Alexandru 
Vaida. Lumea a crezut fără multă gre- 
utate această versiune, mai întâi pen- 
trucă proza cu pricina era foarte prost 
scrisă şi în al doilea rând, pentrucă 
sensul lor se potrivea de minune cu 
discursurile ţinute pe la diferite in- 
truniri de către preţiosul colaborator 
al fabricei Renner. Apoi, a ieşit la 
iveală că accentele de răţoială impo- 
triva Suveranului nu sunt decât o re- 
producere dintro răposată gazetă li- 
beral, de acum două zeci de ani. 


Ziarele guvernamentale au tăcut ru- 
şinate. Partidul naţional s'a grăbit să 
jubileze că... au mai atacat şi alții 
Coroana. Acum însă, cetind dările de 
seamă asupra celor din urmă adunări 
ale opoziției — unite, descoperim din 
nou lucruri foarte interesante. Astfel la 
una din aceste intruniri, la Craiova, 
d. Vaida a sfătuit asistența să ia în 
mâni cuţitele şi topoarele iar d. Gri- 
gore Filipescu, cel mai proaspăt frun- 
taş al partidului naţional, a amenin- 
tat pe Rege cu soarta tragică a lui A- 
lexandru Obrenovici. 


O fi şi aceasta o farsă, cine poate 
pune? In orice caz eo farsă cam macabră. 

Procedee între confrați. Ziarul bu- 
cureștean Epoca, care e şi el organ al 
partidului naţional, are legitima năzu- 
ință de a fi bine informat asupra stă- 
rilor din Ungaria. Până aici, nimic de 
zis. Presa noastră din Capitală, aproa- 
pe în întregimea ei, se interesează prea 
puțin de cele ce se petrec în capitala 
de pe maiul Dunării. Cu o mare sur- 
prindere, am constatat însă la confrații 
noștri un sistem special de a culege 
ştiri. O intreagă „Scrisoare din Buda- 
pesta“ apărută într'unul din numerile 
trecute ale Țărei Noastre a fost şter- 
pelită şi publicată, aproape fără mo- 
diticări, în Epoca. Și, fiind vorba de 
vrăjmaşi politici isvorul, bineînţeles, 
nu e indicat. 

Mulţumim pentru omagiul discret pe 
care reprezentanții dela Bucureşti ai 
comitetului de-o sută îl aduc astfel 
unei publicaţii pe care se laudă că no 
citesc. Să ni-se dea voie să spunem 
totuş, că procedeul nu e elegant. Ad- 
versarul care te înjură şi te fură, — 
nu e un exemplar dintre cele mai sim- 
patice. 

Nu-i aşa? 


Conu Alecu, salvatorul. Se pare 
că guvernul d-lui lon I. C. Brătianu 
trece prin momente foarte grele. Po- 
vara răspunderei apasă tot mai greu 
pe siabii săi umeri. Şi, ca o întregire 
a nenorocirilor, s'a mai supărat şi d. 
genera! Văitoianu! 

Singurul salvator al situaţiei, spun 
ziarele, are să fie d. Al. Constantinescu. 
Jovialul „conu Alecu“, “nu face de 
fapt, decât să-și plătească o poliţă de 
recunoștință. Căci, a fost o vreme, şi 
nu demult, când partidul liberal întreg 
ajunsese la marginea prăpastiei din 
pricina situației pe care reușise să 
şi-o câștige actualul ministru de Do- 
menii. Ne aflam atunci la laşi, după 


epoca de aur a neutralităţei, bogată 
în transacții de grâu, și după o cu- 
noscută călătorie de nuntă in plină. 
retragere a oștirei spre Moldova. „Conu 
Alecu“, pe atunci, îşi cam pierduse: 
buna sa dispoziţie, şi o formidabilă. 
ceată de nemulțumiți cerea d-lui lon 
L C. Brătianu să i se dea, pe tipsie, 
cum se zice: „capul lui Moţoc!“ 


Recunoscător că wma fost jertfit, d- 
Al. Constantinescu încearcă acum să 
mântuiască la rândul său pe d. lon I. 
C. Brătianu din situația delicată în: 
care se află. Rolurile s'au inversat. 

Frumos sentiment, gratitudinea... 
Decât, ce părere vreţi să avem des- 


pre un guvern pe care-l „salvează“ 
d. Al. Constantinescu? . 
Au revenit! Deputaţii așa nu- 


mitei opoziții unite (sau cum i s'a 


- spus mai de curând: opoziţia aliată) 

vau întors iar la Cameră, după ce au 
tot amenințat că nu vor participa la 
şedinţe, şi iar autras o declarație de 
nerecunoaştere a Parlamentului, — ca 
să nu se uite... 

Trebuie să admită oricine, dimpreună 
cu noi, că acest „du-te-vino“ efectuat 
pe dealul Mitropoliei a început dela 
o vreme să fie complect ridicol. Ul- 
tima oară,  naţionalo-țărăniștii s'au 
retras în mijlocul unei pestilenţiale at- 
mosfere de gaze asfixiante. Azi, ace- 
leaş locuri au inceput să le miroase 
bine. Mâine, cine ştie, supărându-se 
din nou părintele Piso care prezidează 
(O, iempora!...) cu părintele Man 
care face obstrucție, va începe din nou 
bombardamentul cu serpentinele dela 
„Alhambra...“ 

Atât numai, că eroii „tiribombelor“ 
vor avea de suportat în curând o con- 
curență zdrobitoare : se anunţă redes- 
chiderea grădinei „Cărăbuş“! 

